Narodna skupština
20021217

Drugo pitanje je strateško, a to je da Vlada počne da sprovodi svoja obećanja predizborna i da se krene sa razvojem, da ove nerazvijene opštine počinju da oživljavaju, da počne da oživljava privreda, poljoprivreda, samim tim i promet, pa zatim i porez na promet i porez na zarade biće u većem procentu ostvaren. Znači, te opštine će moći to da ostvaruju. Međutim, ukoliko se ne interveniše, ukoliko Vlada nešto ozbiljno ne učini i ne pomogne nerazvijenim opštinama, od toga neće biti mnogo koristi. Zahvaljujem.